paragraph_text: To je najstariji postojeći kompletan oslikani rukopis insularne („otočne”) ili hibernijsko-saksonske umjetnosti, odnosno stila koji je kombinirao anglosaksonske s motivima keltskog kršćanstva; primjerice prethodi Knjizi Kellsa za više od jednog stoljeća. To ga čini jednim od najstarijih oslikanih insularnih evanđelja, između tek djelomično sačuvanog Nortumbrijskog evanđelja iz Durhamske katedralne knjižnice (A. II. 10. ) i Lindisfarnskih evanđelja, koja su započeta oko 700. god.